**วันที่ 24 มกราคม 2568**

**รมช.อิทธิ ตรวจเยี่ยมศูนย์วิจัยและบำรุงพันธุ์สัตว์เชียงใหม่ ติดตามโครงการผลิตอาหารหยาบคุณภาพสูง**

นายอิทธิ ศิริลัทธยากร รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมศูนย์วิจัยและบำรุงพันธุ์สัตว์เชียงใหม่ อ.สันป่าตอง จ.เชียงใหม่ ติดตามการพัฒนาเทคโนโลยีและนวัตกรรมในการผลิตพืชอาหารสัตว์ เพื่อส่งเสริมการลดต้นทุนอาหารสัตว์ให้กับเกษตรกรผู้เลี้ยงโคนม อาทิ ระบบน้ำอัจฉริยะเพื่อการจัดการแปลงพืชอาหารสัตว์สู่ความมั่นคงด้านอาหารสัตว์ ซึ่งเป็นระบบการให้น้ำแปลงพืชอาหารสัตว์ด้วยพลังงานแสงอาทิตย์ (Solar Cell) เพื่อเพิ่มประสิทธิภาพการผลิตพืชอาหารสัตว์ ลดค่าใช้จ่ายในการใช้พลังงานเชื้อเพลิง สามารถให้ผลผลิตหญ้าสด เพิ่มขึ้น 1,800 กิโลกรัมต่อไร่ จากเดิม 2,500 กิโลกรัมต่อไร่ เป็น 4,300 กิโลกรัมต่อไร่

รวมทั้งยังได้ติดตามแผนการปลูกข้าวฟ่างหมัก ซึ่งเป็นพืชที่สามารถเจริญเติบโตได้เร็ว และมีคุณค่าทางอาหารสูง นอกจากนี้ ยังได้ติดตามการบริหารจัดการการเลี้ยงโคนมในพื้นที่ภาคเหนือตอนบนอีกด้วย

